[{"text_idx": "#000001", "text": "Riik vo\u0303ttis Neugrundi madaliku kaitse alla"}, {"text_idx": "#000002", "text": "Umbes 535 miljonit aastat vana Neugrundi meteoriidikraater Osmussaarest ida pool koordinaatides 59\u00b020\u2019N; 23\u00b031\u2019E. Kraatri kivikatte va\u0308him su\u0308gavus on ligikaudu 1 m. Foto. Urmas Lauri"}, {"text_idx": "#000003", "text": "Valitsus otsustas vo\u0303tta looduskaitse alla Soome lahes asuva Neugrundi madaliku, et tagada sealse unikaalse meteoriidikraatri puutumatus ning hoida va\u0308a\u0308rtuslikku mereelustikku ja linnustikku."}, {"text_idx": "#000004", "text": "Keskkonnaminister Madis Kallas to\u0303i looduskaitseala loomise vajalikkust po\u0303hjendades va\u0308lja, et Neugrundi meteoriidikraater on rahvusvahelise ta\u0308htsusega loodusobjekt. \u201cSee on maailmamere teadaolevalt ko\u0303ige paremini sa\u0308ilinud meteoriidikraater,\u201d lisas Kallas. \u201cNeugrundi madalikul vajavad kaitset ka mitmekesise elustikuga karid ning seal peatuvad ohustatud ja va\u0308heneva arvukusega ra\u0308ndlinnud \u2013 ja\u0308rvekaur, punakurk-kaur, aul ja hahk.\u201d"}, {"text_idx": "#000005", "text": "Kaitseala asub tervenisti meres \u2013 Soome lahe edelaosas Osmussaare ja Krassi saare vahele ja\u0308a\u0308val alal. Selle pindala on 2152 hektarit. Kogu ala on sihtkaitsevo\u0308o\u0308nd, kus looduskaitseseaduse kohaselt on keelatud majandustegevus ja loodusvarade kasutamine. Alale ei ole lubatud rajada ehitisi, sh tuuleparke."}, {"text_idx": "#000006", "text": "Inimesed tohivad Neugrundi looduskaitsealal viibida, seal ujuvvahenditega so\u0303ita ning sukelduda. Lubatud on kuni 30 osalejaga rahvau\u0308ritused, suuremateks kogunemisteks tuleb ku\u0308sida kaitseala valitseja luba. Neugrundi madalik ja\u0308a\u0308b riigikaitse eripiirkonda, misto\u0303ttu on seal ka edaspidi so\u0303jaliste o\u0303ppuste ja harjutuste la\u0308biviimine lubatud."}, {"text_idx": "#000007", "text": "Teadlastele on tagatud vo\u0303imalus meteoriidikraatrit uurida ja teha alal u\u0308ldgeoloogilisi uuringuid."}, {"text_idx": "#000010", "text": "Uksetehase juht Ago Soomre la\u0308ks pensionile"}, {"text_idx": "#000011", "text": "Galerii: maailmameister o\u0303petas Kullamaa o\u0303pilasi tasakaalu hoidma"}]